Iniciativa pol Asturianu presenta una reclamación a la Conseyería pol recorte d’hores a l’asignatura d’asturianu nun colexu de Xixón
#000001
Anteriormente, la Conseyería d’Educación otorgaba pal centru un repartu horariu de 9 hores pal enseñu de la materia na etapa d’Educación Primaria (1,5 hores por nivel), pero esti cursu académicu la Conseyería reduz esa dotación y pasa a cuntar con 7 hores y media. El colexu tien una llinia únicamente; y por mor d’esta decisión, la docente tien d’axuntar dos grupos de niveles distintos (3u y 4u primaria) conformando un grupu de más de 20 escolinos.
#000004
Esta situación nun ocurre cola otra asignatura optativa (Cultura Asturiana) lo que supón una discriminación pa l’asignatura de Llingua Asturiana y Lliteratura que perxudica al alumnáu matriculáu y al enseñu de la propia materia. A esto hai qu’añadir qu’esta situación de xuntanza de grupos podría provocar un cambéu d’optativa de cara al cursu siguiente, como yá pasó n’otros centros educativos en situaciones asemeyaes; munches families rechazaben esta xunión de niveles y camudaben la matrícula pal cursu viniente amenorgando la matriculación d’asturianu.
#000005
El centru educativu yá presentó alegaciones por esta decisión de la Conseyería d’Educación qu’hasta esti momentu nun llograren, por desgracia, solucionar esta situación.
#000006
Iniciativa pol Asturianu reclama la restitución de la dotación horaria a les 9 hores nel Colexu La Milagrosa de Xixón; que la materia de Llingua Asturiana y Lliteratura tea nes mesmes condiciones que’l restu; y non xenerar una discriminación pa l’asignatura y el so alumnáu.
#000007
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu y remangu’
#000009
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu...
#000011